মার্বেল
মার্বেল হলো একটি রূপান্তরিত শিলা যা পুনঃস্ফটিককৃত কার্বনেট খনিজ যেমন সাধারণত ক্যালসাইট বা ডলোমাইট দ্বারা গঠিত। ব্যতিক্রম বিদ্যমান থাকলেও মার্বেল সাধারণত ফোলিয়েট (স্তরযুক্ত) হয় না। ভূতত্ত্বে মার্বেল শব্দটি রূপান্তরিত চুনাপাথরকে বোঝায়, কিন্তু পাথর গাঁথনিতে এর ব্যবহার আরও বিস্তৃতভাবে অপরিবর্তিত চুনাপাথরকে অন্তর্ভুক্ত করে। মার্বেল সাধারণত ভাস্কর্যের জন্য এবং একটি ভবন উপকরণ হিসেবে ব্যবহৃত হয়।